钦定古今图书集成/方舆汇编/职方典/第1315卷 > 《英德县志》
## 钦定古今图书集成/方舆汇编/职方典/第1315卷 > 《英德县志》

龙山　：在县治北半里许。湛廷诏及孙谷俱有诗。

蓝冈山　在县西三十里。上接云雾，布雨泽；下资灌溉，通水利。众山之尊，祈祷响应。昔有兄弟三人射猎此山，摘仙桃食之，遂仙去，号“蓝冈三圣” ，通乡祀焉。

独王山　在县东一百二十里。山背接连从化、清远界，山面德冈都，即名天马山。谢推有诗：“高山　在浈阳峡岭，田园水泽，其中景物，有仙迹焉。” 乡人称为神仙峒。

石梯山　，在县西一百二十里。

狮子山　在清泉都，接阳山界。

鹤子山　在浛光巡检司对江。周峒山　，在县南百馀里。

旗山　在长迳村。俗传寨将虞夫人建旗于此，故名。

马鞍山　，在县东一百一十里，甘棠下都，状似马鞍。石刻元人古诗，俱芜没不可读。

白鹿山　，去浛光县十七里。相传晋咸康中，张芳有德，感白鹿群游于此。

虞峰　在古道里，世传舜南巡经此，故名。吴毗有诗。

修石岭　在县南二十里。老人吴登显纠工修砌，可通车马，建“《憩骖》亭” 于岭上。

“怎岭　” 在清泉都，矿徒入山淘锡必经之路。

侧塘岭　　　火夹岭　俱在县南竹迳都，白石岭　在县东九里甘棠都。

《秀才岭　在甘棠》下。都尝见秀才结庵读书，近觅之不见。

赤朱冈　：在县治东十里。

鹧鸪冈　：在县治东三里。

龟冈　在县东八里。平野突起如龟形。

塔子冈　在怀义都

石莲冈　在旧浛光县西，以形似名。鹫水岩　在县西三十里，有亭舍洞，甚清奇。滴翠岩　在县西一里许。

浊水岩　在背村。岩深而静，上垂碧络如宝盖，下盘玉棋如莲花。人以“天垂宝盖、地拥金莲” 名之。阶道砌以花石，残碑断壁，皆唐、宋名公留题。乡人恶遨游之扰，多毁损之，可惜。

宝石洞　在县西十五里麻寨村，其石如银鹿洞　在西乡，郑赓有诗。

牯牛石　在浈阳峡中。两石相抄，水势湍急。下有横石，皆为行舟之患。

莲花石　状似莲花，横栏白洋水口。地理家言“大北辰星” 是也。

燕石　，在浛光上流，方大如印砥柱。河中紫燕多垒窠石罅，故名。

仙掌石　在麻寨西祠畔。世传，黄巢以此石榷寨将夫人，夫人以掌托开，即有掌痕，故名“鹅豚寨　。” 元别驾黄䌹隐此寨壁有明洪武元年陆仲亨《停骖访故遗篆》。

屏山甲峰寨　即大田坪峰。在万山东，云屏插汉，邑人赖万耀世居于此。昔山寇围寨者三，固于重墉。郡二守陈国纪亲勘形胜，遂勒“甲峰” 二字于石上，故名。

莲塘寨　在县西四十里。御阳子修真于此。香炉峡　，在县西四十里。由此出清远。

七里峡　在县西三十里，在浛光。龟子山　在县西四十里。路入浛光，阳山连川，九郎障　，翠峰嵯峨，密林深静。昔詹公三圣得道于此，故名之。今其庙移翁源东界，灵应无边。英水　又名浈水，即曲江、真武二水合而为大江，经县南流三百里至清远。

沱水　，在县南九十七里。源出茶山，北流合翁水。

隆水　，在县东一百四十里。源出洋岭，东合翁水。

桃溪水　在县西四十里。源出松山，下流合洭水。

滑溪水　在县西一里。源出旗山，下流合大江。桂溪水　在县西四十里桃溪之西，源出五山，下合流洭水。

龙潭

清溪　在清溪驿前。水有三湾，环山而潴，澄澈可鉴。宋蒋之奇建三湾亭于此。

甘溪　，在县北二十里。

铁溪　在县西五十里。黎峒相对，溪接大江，四面皆水，中盘土城，寇屡至不能犯。

黎洞坑　在铁溪对江，多出林木，二木透入三十馀里，接连大小罗山界。

波罗坑　：在竹迳都。广出柴。

观音坑　在仁义都。面大江，商民居市卖货。鲥鱼坑　在甘棠都，去县东六十里，多出鲥鱼。合竹滩　在县治东五里，水势迅急合流。清净滩　在清溪上。

高道滩　在怀义都。水势高泻。